Jövõ héten válaszol Orbán a Zsidó Kerekasztalnak
A tárgyaláson szerzett benyomásokról, javaslatokról és kritikákról tájékoztatni fogja a kormányfõt - mondta Lázár János.
A jövõ héten ad konkrét választ Orbán Viktor miniszterelnök arra a három kérdésre, amelyet a Zsidó Közösségi Kerekasztalon a zsidó szervezetek felvetettek - mondta a Miniszterelnökséget vezetõ államtitkár a kerekasztal csütörtöki ülése után a Parlamentben.
Lázár János közölte, hogy a tárgyaláson szerzett benyomásokról, javaslatokról és kritikákról tájékoztatni fogja Orbán Viktort, aki minden magyar honfitársunknak kíván válaszolni.
Elmondta, három olyan fontos kérdés kapott kiemelt figyelmet, amelyre a zsidó szervezetek választ várnak a kormánytól: "a kõrösmezõi borzalom kérdése", és Szakály Sándornak, a Veritas Történetkutató Intézet fõigazgatójának ezzel kapcsolatban tett nyilatkozata, a józsefvárosi pályaudvarból kialakítandó Sorsok Háza emlékhely és oktatási központ, illetve a német megszállási emlékmû, amelyet az 1944. március 19-én történt német megszállás évfordulója kapcsán kíván felállítani a kormányzat.
A 2014-es holokauszt-megemlékezéseket a magyar kormány a magyarországi zsidó civil és közéleti szervezetekkel, illetve polgárokkal szeretné megtartani, hogy "a fõhajtás, az emlékezés közös legyen", ennek jegyében hallgatták meg a véleményeket - jegyezte meg.
A Sorsok Háza "csak úgy jöhet létre Magyarországon, ha annak kapcsán kialakul egy értelmes, korrekt, a tartalomra koncentráló párbeszéd" - jelentette ki az államtitkár.
Rámutatott: a kormánynak nem az a célja, hogy a magyarországi zsidó közösséggel szemben hozzon létre egy emlékhelyet, hanem "velük együtt, az õ segítségükkel, támogatásukkal".
Amennyiben az együttmûködés nem lesz sikeres, akkor "nincs értelme a program megvalósításának" - fogalmazott.
Mint mondta, "a történelem meghamisítása lenne, ha úgy tennénk, mintha Németország 1944. március 19-én nem fosztotta volna meg Magyarországot a szuverenitásától", ahogy az is, ha "a német megszállás felelõsségét el akarnánk vitatni abban, hogy a magyarországi zsidó honfitársainkat 1944-ben magyarok és németek közösen deportálták".
Lázár János leszögezte: Németország felelõssége a magyar zsidó emberek deportálásában "elvitathatatlan és a kormány szempontjából megkérdõjelezhetetlen. (...) A németek által ellenünk elkövetett bûnök nem mentesítenek bennünket a saját magunk ellen elkövetett bûnök felelõssége alól, a német megszállás nem mentesíti" a magyarokat "abban, hogy 1944-ben a német megszállás következményeként Magyarországról a zsidó polgártársainkat és honfitársainkat magyarok és németek közösen deportálták".
Közölte: a két és fél órás tanácskozáson hosszú vita alakult ki a fenti kérdések kapcsán, ennek tartalmáról pedig részletesen tájékozatja Orbán Viktort.
Megemlítette, hogy a Miniszterelnökség támogatásával a Tett és Védelem Alapítvány tavaly havonta készített felmérést a magyarországi antiszemita jelenségekrõl, amelyekrõl Kovács András szociológia professzor adott áttekintést.
Lázár János beszélt arról, hogy a kerekasztal másfél éve rendszeresen ülésezik, de még soha nem kapott ekkora figyelmet, ami annak tudható be, hogy a zsidó felekezetek és szervezetek a kormány állásfoglalását kérték a felmerülõ kérdésekben. Megállapította: az ülés napirendje alapvetõen az együttmûködésrõl szólt és csak részben a problémákról.
A csütörtöki ülésen "negatív indulatoktól mentes, korrekt vita folyt", a kormány megadta a kellõ tiszteletet a megjelenteknek és több mint tíz zsidó szervezetet hallgattak meg az aktuális kérdésekrõl - mondta.
Kérdésre az államtitkár közölte: a megjelent szervezetekkel "konstruktív és tisztességes" vita zajlott, "természetesen bizonyos hangok nagyon kritikusak, élesek voltak".
Hozzáfûzte: "miniszterelnök úr (...) minden körülményt alaposan fog mérlegelni és felelõs döntést hoz, olyan felelõs döntést, amely nem a feszültséget növeli az országban. (...) Nem olyan ügyekrõl beszélünk, nem olyan társadalmi jelenségekrõl, problémákról és tényekrõl, amelyek egy beszélgetés alkalmával megoldhatóak, valószínûleg tíz év múlva is fogunk ezekrõl a kérdésekrõl beszélgetni".
Lázár János Orbán Viktor